קתרין, דוכסית קיימברידג'
קתרין עם בנה הנסיך ג'ורג' יום לאחר לידתו
קתרין, הנסיך ויליאם וילדיהם ביום הולדתה של המלכה, 2019
**קתרין, נסיכת ויילס** (באנגלית: **Catherine, Princess of Wales**; שם מלא: **קתרין אליזבת' "קייט" מידלטון**; באנגלית: **Catherine Elizabeth "Kate" Middleton**, ידועה בציבור גם בשם שליווה אותה טרם קיבלה תואר אצולה, "**קייט מידלטון**"; נולדה ב-9 בינואר 1982) היא אשתו של ויליאם, נסיך ויילס, שהוא הראשון בסדר הירושה לכתר הבריטי, ואמם של הנסיך ג'ורג', הנסיכה שארלוט ושל הנסיך לואי - שהם השני, השלישית והרביעי בסדר הירושה -בהתאמה. תואריה של קתרין הם "נסיכת ויילס" ו"דוכסית קיימברידג' וקורנוול".

נסיכת ויילס עוסקת בעבודות צדקה, בעיקר בתחומים הקשורים לילדים קטנים, התמכרויות ואמנות. התקשורת מכנה את השפעתה יוצאת הדופן על האופנה הבריטית והאמריקאית "אפקט קייט". בשנים 2012 ו-2013 נבחרה על ידי המגזין "טיים" לאחת מ-100 האנשים המשפיעים בעולם.

משפחתה
------

נולדה למשפחת מידלטון בבית החולים המלכותי במחוז ברקשייר, אנגליה, בעיר רדינג, הבכורה מבין שלושת ילדיהם של קרול (לשעבר גולדסמית'), דיילת אוויר, ומייקל מידלטון, עובד בענף התעופה. ב-1984–1986 התגוררה המשפחה בעמאן בירת ירדן, בעקבות עבודתו של האב בחברת התעופה בריטיש איירווייז, ולאחר מכן שבה למחוז ברקשייר, והתיישבה בכפר באקלברי. ב-1987 הקימה האם קרול עסק באסם הבית, המספק שירות משלוחי דואר של אביזרים למסיבות. האב מייקל הצטרף לעסק ועזב את עבודתו בבריטיש איירווייז שנתיים אחר כך. העסק הפך את המידלטונים למיליונרים כשההורים היו בתחילת שנות ה-40 לחייהם. עם השנים העסק התרחב, כלל אתר אינטרנט והחל למכור גם תחפושות, צעצועים לילדים ועוד. הונה של החברה מוערך כיום בכ-30 מיליון לירות שטרלינג.

לקתרין אחות בשם פיפה (פיליפה שרלוט), מארגנת מסיבות, ואח בשם ג'יימס ויליאם (אנ'), איש עסקים.

לימודים ועבודה
--------------

לאחר סיום לימודי התיכון, למדה קתרין בקולג' מרלבורו. בהמשך למדה לתואר שני בתולדות האמנות באוניברסיטת סנט אנדרוז שבסקוטלנד, אותו סיימה בהצטיינות.

ב-2006 החלה לעבוד כקניינית בחברת האופנה "ג'יגסו". בהמשך הצטרפה לעסק המשפחתי של הוריה ועסקה בעיצוב.

זוגיות
------

### התחלת הקשר עד לאירוסין

קתרין פגשה את הנסיך ויליאם בתחילת תקופת לימודיהם באוניברסיטת סנט אנדרוז, עם הזמן נהפכו ידידים ושכרו יחד עם עוד שותף ושותפה דירה באזור לימודיהם. ב-2001 בתצוגת אופנה שהתקיימה במהלך לימודיהם באוניברסיטה, החלה התעניינותו של הנסיך ויליאם בקייט להתגבר, ולאחר שנתיים בהן ניהלו קשר ידידותי, הפכו השניים לזוג. ב-2007 נפרדו קתרין והנסיך ויליאם לתקופה קצרה אך חזרו לקשר הזוגי לאחר שלושה חודשים. לאחר המתנה ארוכה, בנובמבר 2010 הודיע בית המלוכה כי הם התארסו, במהלך חופשה של בני הזוג בקניה.

### נישואיה לנסיך ויליאם ולידת ילדיהם

חתונתם של ויליאם וקתרין נערכה ב-29 באפריל 2011 במנזר וסטמינסטר. הטקס הועבר בשידור חי בערוצי טלוויזיה בכל רחבי העולם, ומעריכים כי כ-2 מיליארד אנשים צפו בו.

רשימת המוזמנים לטקס כללה פוליטיקאים ובני משפחות אצולה רבים מבריטניה והעולם, וכן אנשי ציבור וידוענים מעולם המוזיקה, הקולנוע והאמנות.

בעקבות נישואיה, קיבלה את התואר "קתרין, דוכסית קיימברידג'", ולמשפחתה הוענק שלט אצולה.

באוקטובר 2011, מספר חודשים לאחר החתונה, התחייבו חברי הפרלמנט הבריטי לבצע שינויים בחוק הירושה המלכותית כדי לאמץ שוויון מוחלט בין המינים, כלומר הילד הראשון של הדוכס והדוכסית, בין אם יולד זכר או נקבה, יהיה הבא בתור לכס המלוכה אחרי אביהם.

ב-22 ביולי 2013 נולד בנם, הנסיך ג'ורג', והוא השני בסדר הירושה לכתר הבריטי. ב-2 במאי 2015 נולדה לזוג בת, הנסיכה שארלוט אליזבת' דיאנה. ב-23 באפריל 2018 נולד בנם השלישי, הנסיך לואי ארתור צ'ארלס.

תוארה
-----

עם נישואיה קיבלה את התואר "קתרין, דוכסית קיימברידג'".

ב־8 בספטמבר 2022, עם מותה של המלכה אליזבת השנייה והיות בעלה ליורש העצר, קיבלה את התארים דוכסית קורנוול ודוכסית רות'סיי. למחרת קיבלה את התואר "נסיכת ויילס".

בריאות
------

קתרין אושפזה ב-The London Clinic בינואר 2024, שם עברה ניתוח בטן עקב מצב רפואי לא ידוע. בשל ההליך הרפואי ותקופת ההבראה שלה, היא דחתה את כל התקשרויותיה וחובותיה הציבוריים עד לאחר הפסחא באותה שנה. ספקולציות לגבי היעדרותה של קתרין עוררו תיאוריות קונספירציה ומשכו פרשנות בעיתונות. ב-22 במרץ חשפה קתרין כי היא חולה בסרטן ועוברת טיפולי כימותרפיה.

התייחסות תקשורתית
-----------------

קתרין זכתה לרוב ליחס תקשורתי אוהד לאורך שנות הזוגיות עם הנסיך ויליאם. בשל התארכות הרומן עד לנישואים, היא כונתה בתקשורת "Waity Katie" – "קייטי הממתינה" (להצעת הנישואים).

מוצאה מהמעמד הבינוני העניק לה בתחילה את אהדת ההמון הבריטי. מעריכים כי טקס החתונה, שנצפה על ידי כשני מיליארד איש ברחבי העולם, העניק פרסום רב וחיובי לבית המלוכה הבריטי, אשר סבל בשנים האחרונות מירידה ביחסי הציבור בבריטניה.

למרות האהדה הראשונית, בהמשך הדרך החלה התקשורת לסקר בהרחבה סכסוך שהתגלע בין המלכה אליזבת לבין הדוכסית, על רקע תחושתה של המלכה שהדוכסית אינה ממלאה את חובותיה המלכותיות, ואינה מלכותית מספיק. בין השאר דווח כי המלכה מכנה את הדוכסית בכינויי הלעג "קייטי העצלנית" (Lazy Katie) ו"הדוכסית שאינה עושה רבות" (Duchess of Do-Little). במקביל החלה התקשורת, ובעיקר צהובוני בריטניה, לפרסם כי משפחתה של הדוכסית, בדגש על אמה, מתערבים בהיבטים שונים של חיי הזוג והחלה מכנה אותם "המידלטונים המתערבים" (Meddling Middletons).

תדמית וסגנון אופנתי
-------------------

מידלטון נחשבת "אייקון אופנה" ו"אושיית סטייל". היא נבחרה לאורך השנים לרשימות רבות בסגנון "המתלבשות הטובות ביותר". בשנים 2010, 2011, 2012 ו־2013 היא הוצבה במקום הראשון ברשימת "השמלות היפות ביותר" של המגזין ואניטי פייר. היא גם הופיעה על גבי שער המגזין בשנת 2012. בשנת 2014 כבר נחשבה לאייקון תרבות בריטי, כאשר צעירים מחוץ לבריטניה ציינו אותה כאחד האנשים שהכי קשורים בעיניהם לתרבות הבריטית, בדומה לוויליאם שייקספיר, המלכה אליזבת השנייה, דייוויד בקהאם, ג'יי קיי רולינג, הביטלס, צ'רלי צ'פלין, אלטון ג'ון ואדל. ביוני 2016 השתתפה בסשן צילומי מגזין לגיליון המאה של ווג והופיעה על השער.

ייחוס שושלת המשפחה
------------------

אבותיהם של בני משפחת מידלטון כוללים את סר תומאס לייטון (חי בשנים 1530–1610), שהיה מושל גרנזי בשנים 1570–1609, ואשתו אליזבת קנוליס (1549–1605) שהייתה בת דודה של אליזבת הראשונה, מלכת אנגליה.

אחד מצאצאי המשפחה בתקופה מאוחרת יותר הוא הכומר תומאס דייוויס, שהיה מחבר המזמורים של הכנסייה האנגליקנית; נכדתו, אוליביה כריסטיאנה לופטון, הייתה אחת הסבתות של מייקל מידלטון, אביה של קתרין.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ריצ'רד נואל מידלטון |   | אוליביה כריסטיאנה לופטון |   | פרדריק ג'ורג' גלסבורו |   | קונסטנס רוביסון |   | סטיבן צ'ארלס גולדסמית' |   | אדית אליזה צ'נדלר |   | תומאס הריסון |   | אליזבת טמפל |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | פיטר פרנסיס מידלטון |   |   |   |   |   | ואלרי גלסבורו |   |   |   |   |   | רונלד גולדסמית' |   |   |   |   |   | דורותי הריסון |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | מייקל מידלטון |   |   |   |   |   |   |   |   |   |   |   |   |   | קרול גולדסמית' |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **קתרין, נסיכת ויילס** |
|

שלט האצולה של קתרין, דוכסית קיימברידג'
ויליאם וקתרין במרפסת ארמון בקינגהאם ביום חתונתם, 29 באפריל 2011

קישורים חיצוניים
----------------

ויקישיתוף מדיה וקבצים בנושא **קתרין, נסיכת ויילס** בוויקישיתוף
* 

* אתר האינטרנט הרשמי של קתרין, נסיכת ויילס (באנגלית)
* קתרין, נסיכת ויילס, ברשת החברתית אינסטגרם
* קתרין - קורות חיים באתר בית המלוכה הבריטי
* האתר הרשמי של הדוכס והדוכסית מקיימברידג' (באנגלית)
* נתנאל שלומוביץ, הוד מלכותה: פשוטת העם שכבשה את לב הנסיך, באתר ynet, 16 בנובמבר 2010
* עמית ולדמן, ‏קייט מידלטון: מסטודנטית מצטיינת למלכת אנגליה, באתר ‏מאקו‏, 17 בנובמבר 2010
* קרן בר לב, ‏יומני הנסיכה: האם קייט מידלטון תהיה דיאנה?, באתר ‏מאקו‏, 18 בנובמבר 2010
* תמר טוניק, את מוכרת לי מפעם, באתר כלכליסט, 21 באפריל 2011
* נעמה לנסקי, בואי כלה, באתר ישראל היום, 18 באפריל 2011
* בטבעת זו: הנסיך וויליאם וקייט התחתנו, באתר ynet, 29 באפריל 2011
* ניר וולף, לא מה שהבטיחו לה, באתר ישראל היום, 28 באוקטובר 2011
* אלינור דביר‏, הדוכסית: הכל על אופנת קייט מידלטון, באתר וואלה!‏, 22 ביוני 2011
* ליהי אלבז, רדופה: מה עובר על קייט מידלטון?, באתר Xnet‏, 23 בנובמבר 2013
* ענבל חננאל, מאנדרדוג למושיעה: כיצד שינתה התקשורת הבריטית את יחסה לקייט מידלטון?, במדור "פנאי פלוס" באתר ynet‏, 6 בינואר 2022
* ענבל חננאל, כש"קייט העצלנית" הפכה לקתרין: המהפך של הדוכסית מקיימברידג', במדור "פנאי פלוס" באתר ynet‏, 6 בינואר 2022
* ענבל חננאל, מומחה: ארגון רוסי הפיץ מידע כוזב על קייט מידלטון, במדור "פנאי פלוס" באתר ידיעות אחרונות, 28 במרץ 2024
* קתרין, נסיכת ויילס, באתר אנציקלופדיה בריטניקה (באנגלית)

הערות שוליים
------------

1. ↑  Wood, Carlene Thomas-Bailey Zoe (2012-03-30). "How the 'Duchess of Cambridge effect' is helping British fashion in US". *The Guardian* (באנגלית בריטית). ISSN 0261-3077. נבדק ב-2019-11-17.
2. ↑  רשימת 100 המשפיעים של "טיים": לפיד בפנים, נתניהו בחוץ, באתר כלכליסט, 18 באפריל 2013
3. ↑  Mayer, Catherine (2012-04-18). "Catherine, Duchess of Cambridge, and Pippa Middleton - The World's 100 Most Influential People: 2012 - TIME". *Time* (באנגלית אמריקאית). ISSN 0040-781X. נבדק ב-2019-11-17.
4. ↑  אמא של קייט מידלטון הפכה את המשפחה למיליונרים, באתר מאניטיים
5. ↑  Olivia Blair, This is what Kate Middleton did for a living before royal life, Cosmopolitan, ‏2018-06-27 (באנגלית)
6. ↑  אמיר שילה‏, הממלכה במתח: ישונה חוק בן 300 שמפלה נשים?, באתר וואלה!‏, 23 בינואר 2011
7. ↑  רויטרס, בית המלוכה הבריטי חוגג: קייט מידלטון ילדה בפעם השלישית, באתר ynet, 23 באפריל 2018
8. ↑  מישהו מוכן להגיד לנו איפה קייט מידלטון?! הקונספירציות על היעלמותה של הנסיכה, באתר רשת 13
9. ↑  N12 - קייט מידלטון חושפת: חליתי בסרטן, אני עוברת טיפולים... באתר N12, ‏2024-03-22
10. ↑  Shane Jordan Princess Kate Middleton & Queen Elizabeth Feud over Baby Charlotte?, Jul 27, 2015, Classicalite
11. ↑  Yikes!: Kate Middleton Called Lazy by the Queen –– Nicknames Her "Duchess of Do-Little", JUL 15, 2015, LIFESTYLEWEEKLY
12. ↑  The controlling hand of Carole and Kate Middleton's baby fingers, Sarah Whalen, 16 March 2015, BayouBuzz
13. ↑  Kate Middleton: Vanity Fair’s Best-Dressed and September Cover Girl 2012, LDNFASHION, ‏2012-08-02 (באנגלית בריטית)
14. ↑  Kieron Culligan, John Dubber, Mona Lotten, As Others See Us, **British Council**, 3 December 2016
15. ↑  The Duchess Is Vogue’s Centenary Cover Star, British Vogue (באנגלית בריטית)

| נסיכות ויילס |
| --- |
| 

|  |
| --- |
| ג'ואן מקנט (1361–1376) • אן נוויל (1470–1471) • קתרין מאראגון (1501–1502) • קרולינה מברנדנבורג-אנסבך (1714–1727) • אוגוסטה, נסיכת סקסוניה-גותה-אלטנבורג (1736–1751) • קרולינה מבראונשווייג-וולפנביטל (1795–1820) • אלכסנדרה מדנמרק (1863–1901) • מרי מטק (1901–1910) • דיאנה, נסיכת ויילס (1981–1997) • קמילה, מלכת הממלכה המאוחדת (2005–2022) • קתרין, נסיכת ויילס (2022 ואילך) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409258905171
* BNE: XX5380976
* BnF: cb16501691w (data)
* GND: 140486755
* ISNI: 0000 0001 2146 5358
* LCCN: n2009066904
* LNB: 000264946
* NDL: 001151706
* NKC: js20070601014
* NLA: 47084512
* NLP: a0000031032606
* NTA: 424510634
* SUDOC: 231144482
* TePapa: 53851
* Trove: 1478279
* VIAF: 107179720
* WorldCat: lccn-n2009066904

 |